

***DNEVNI RED:***

***1. Otvoritev zbora in pozdrav gostom***

***2. Izvolitev organov zbora članov, verifikacijske in volilne komisije***

***3. Sprejem Poslovnika o delu zbora članov PZDU***

***4. Poročila o delu za leto 2024:***

***Upravnega odbora in predsednika,***

***finančno poročilo,***

***poročilo NO,***

***poročilo ČR***

***5. Poročilo verifikacijske komisije***

***6. Razprava na poročila in sprejem poročil za leto 2024***

***7. Program dela in finančni načrt PZDU za leto 2025***

***8. Članarina za leto 2026***

***9. Pozdrav in beseda gostov***

***10. Podelitev priznanj***

***11. Zaključek zbora članov***

*POROČILO PREDSEDNIKA O DELU PZDU ZA LETO 2024*

**A) AKTIVNOSTI IN DELO VODSTVA**

* Vodstvo zveze, se je v preteklem letu sestalo na 11 rednih sejah. Delo v pisarni je potekalo v povprečju 2 krat mesečno, oziroma po potrebi tudi večkrat, kadar so potekali tudi sestanki komisij zveze.
* Vodstvo se je v času od januarja do konca aprila, pa tudi naprej med letom udeležilo številnih občnih zborov članic, obvezno pa vseh tistih, ki so v preteklem letu praznovale okrogle obletnice svojega delovanja. Vodstvo se je udeležilo tudi drugih podobnih dogodkov, na katere smo bili vabljeni, kot tudi vseh dogodkov, ki so bili planirani.
* Srečanja s predsedniki vseh društev v lanskem letu nismo uspeli izvesti, predvsem zaradi številnih aktivnosti v PZDU kot tudi ZDUS, in izvajanja programov dela članic ter že zasedenosti terminov. Smo pa se srečevali z večina predsedniki ob organizaciji in izvajanju programa dela PZDU z vsemi so organizatorji, na srečanjih ZDUS in dnevih DMS v Ljubljani ter Festivalu za 3. življenjsko obdobje v Ljubljani.
* V drugi polovici meseca septembra smo uspešno izvedli srečanje upokojencev Gorenjske v Termah Snovik, ki se ga je skupaj z nastopajočimi udeležilo preko 500 upokojencev.
* Dneva PZDU lani nismo več planirali, saj je bilo na zadnji seji upravnega odbora sprejet sklep, da se bodo priznanja od 1.1.2025 naprej podeljevala neposredno v DU.
* Članstvo smo obveščali neposredno preko e-pošte, preko časopisa ZDUS plus in naše spletne strani. Pisarna je delovala aktivno, razen v poletnih mesecih.
* Predsednik se je udeležil vseh sej ZDUS, ki so bile sklicane v živo ali korespondenčno, kot tudi skupščine v hotelu Delfin v Izoli.
* Skupaj s sodelavci pokrajinske zveze smo si vseskozi prizadevali in iskali ustrezne rešitve, se srečevali v živo in delovali tudi dopisno. S tem namenom smo redno osveževali našo prenovljeno spletno stran in poskrbeli za redno obveščanje naših članov v zvezi z dejavnostjo zveze in seveda tudi ukrepi NIJZ. Vse to je zahtevalo še več dela in komunikacije kot običajno. Na podoben način je potekalo tudi sodelovanje z našo krovno organizacijo ZDUS.

**B) DELO UPRAVNEGA ODBORA PZDU**

* Upravni odbor PZDU se je v preteklem letu sestal na eni redni seji in imel 2 korespondenčni seji.
* Člane upravnega odbora smo seznanjali s tekočimi aktivnostmi in delovanjem PZDU in ZDUS preko e-pošte.

O izvajanju programa dela, pa je člane 3 x letno pisno seznanil predsednik. Vsi sprejeti sklepi so bili realizirani

**C) DELO ORGANOV IN KOMISIJ PZDU**

* V PZDU so bile v tem mandatu imenovane naslednje komisije:
* Komisija za šport, rekreacijo in gibalno kulturo – aktivna
* Komisija za kadrovske zadeve – aktivna
* Komisija za turizem, izlete in potovanja – aktivna
* Komisija za kulturo in tehnično kulturo – delno aktivna (nesklepčnost)
* Komisija za socialne zadeve – neaktivna, težave z člani, nesklepčnost

* Največ dela so imeli pri pripravi in izvedbi programa komisija za šport, kadrovska komisija za kulturo in turistična komisija. Razen prvih dveh, so se pri zadnjih pojavljale težave s sklepčnostjo in neodzivnostjo posameznih članov, kar je vplivalo tudi na izvajanje posameznih programov. Nadomestnih članov za komisijo kljub večkratnim poskusom žal nismo uspeli zagotoviti.
* Več o delovanju komisij je razvidno iz njihovih poročil, ki so v arhivu zveze.

**D) SODELOVANJE PZDU GORENJSKE S PROJEKTOM**

* **»STAREJŠI ZA STAREJŠE«**
* Sodelovanje in obveščanje je potekalo usklajeno. Zaradi boljše povezanosti in izmenjave informacij, je bila pokrajinska koordinatorka vedno vabljena na vse seje upravnega odbora in se jih je tudi udeležila. Tudi sami smo se udeležili nekaj sestankov. Prav tako je bila tekom leta obveščena o vseh aktivnostih in delovanju PZDU. Na eni izmed njih je tudi prestavila trenutne razmere in aktualno problematiko na Gorenjskem. S tovrstnim načinom dela in sodelovanja bomo nadaljevali tudi v tem letu. Skupaj s predsednikom, sta se udeležila tudi skupne seje, ki je potekala na ZDUS, v zvezi z aktualno problematiko.
* Ob koncu leta je pokrajinska koordinatorka Magda Slapar zaključila s svojim delom in poslanstvom. Aktivnosti je s 1.1.2025 prevzela nova pokrajinska koordinatorica Alojzija Škerjanec.

**E) IZVRŠEVANJE FINANČNEGA NAČRTA**

* V letu 2024 smo kljub povečanim stroškom in rasti cen zaradi inflacije poslovali pozitivno. Glavna vira za delovanje PZDU G je bila zbrana članarina članic in javni razpisi ZDUS za sofinanciranja športa, rekreacije in kulture in razpisi občin, na katerega smo uspešno kandidirali. Za izvedbo športnih in kulturnih programov smo pridobili del sredstev od ZDUS, ki so bila za to tudi porabljena, nekaj je prispeval še hotel Delfin za svojo promocijo in delovanje PZDU.
* Svojim članicam smo lani nakazali bistveno več sredstev za njihovo delovanje in stroške, prav tako pa smo za aktivno delo denarno nagradili vsa prva tri društva v vseh kategorijah. Za prvo mesto s 100€, za drugo 70€ in tretje 50€. Prav tako smo vsem DU, za udeležbo na DŠI povrnili stroške kotizacije in na ZDUS dosegli plačilo kilometrine za udeležbo.
* Članarina članic je bila poravnana v višini več kot 95 %. Zaradi neupoštevanja navodil neposrednega plačevanja na PZDU, pa smo se v zvezi s tem ukvarjali s številnimi težavami, kot so bila razhajanja med statističnimi in dejanskimi podatki, kot tudi za neplačevanje članarine za opravičene člane društva, za katere mora matična DU vseeno plačati članarino. Kot kaže, se je trend upadanja članstva v DU nekoliko ustavil, prave številke pa bodo znane ob vsakoletnem poročanju DU v program BOPRA.
* Za izvedbo srečanja upokojencev Gorenjske smo uspeli pridobiti znatna sponzorska in donatorska sredstva občin in drugih. Srečanje smo zato uspeli zaključiti pozitivno.
* Izid poslovanja PZDU v preteklem letu je bil pozitiven, kar nam zagotavlja stabilno poslovanje v tekočem letu. Poslovanje se je delno izboljšalo tudi s ponovnim nekoliko višjim prispevkom za delovanje zveze iz ZDUS. Vendar pa je ta delež glede na stroške poslovanja še vedno relativno nizek. Svoje je k temu prispevala še visoka inflacija in višje cene ter in posledično dražji stroški organizacije posameznih dogodkov. Zato bo v bodoče potrebno razmisliti o dvigu članarine za delovanje PZDU, kar je ZDUS za leto 2025 že storil. Posledično bomo morali temu slediti tudi na naši zvezi, čimer bi lahko zagotovili sredstva za tekoče poslovanje in posebno postavko za finančno pomoč DU ob praznovanjih okroglih obletnic, izdaji raznih zbornikov in drugih podobnih dogodkih. Nekatere PZDU so to že storile.

* Število članov na dan 31.12.2023 je PZDU Gorenjska imela 48 članic in 22.780 članov. Tako smo še vedno največja PZDU v ZDUS. Točno število članstva za tekoče leto pa bo znano, ko bodo oddana vsa statistična poročila društev za leto 2024.

**ZAKLJUČEK IN OCENA DELOVANJA PZDU**

* Ocenjujemo, da smo v letu 2024 izpolnili cilje in naloge, določene s Statutom PZDU in sprejetim programom dela. Slednji je bil praktično realiziran v celoti, s tem pa smo izpolnili svoj namen in poslanstvo delovanja naše zveze.

* Vsem predsednikom društev upokojencev iskrena hvala za požrtvovalno in strokovno delo. Hvala tudi vsemu osebju v pisarni PZDU: obema podpredsednikoma, tajnici in zunanji računovodkinji, predsednikom organov in komisij, naši zunanji dopisnici ZDUS Plus in uredniku naše spletne strani ter našemu uradnemu fotografu.

* Vsem želim, da bi še naprej dobro sodelovali in v delovanje DU vključevali čim več novih članov, saj bomo na ta način krepili moč in vpliv upokojencev na vseh nivojih našega delovanja.

*Predsednik PZDU*

*Robert Plavčak, univ.dipl.prav.,l.r*

**PROGRAM DELA 2025**

Na Pokrajinski zvezi društev upokojencev Gorenjske (v nadaljevanju PZDU) smo pripravili program dela, ki ga bomo poskušali realizirati. O vseh aktivnostih in aktualnih zadevah bomo naše članice obveščali preko e-pošte in naše spletne strani <https://www.pzdugorenjske.si/>

**Poudarki na izvajanju programa dela 2025 so:**

* Dne 31.3.2025 bo potekal redni občni zbor, na katerem bodo člani obravnavali in potrjevali program dela za leto 2025.
* Vodstvo PZDU predvidoma v mesecu maju ponovno načrtuje srečanje z vsemi predsedniki DU v PZDU, oziroma z njihovi zastopniki, kjer bomo obravnavali aktualne teme, zlasti pa aktualne težave, ki tarejo društva.
* V mesecu juniju se bomo udeležili medgeneracijskega srečanja ZDUS na gospodarskem razstavišču v Ljubljani. Ti bodo letos potekali 11.6. in 12.6.2025.

Načrtujemo, da bomo »Srečanja upokojencev Gorenjske 2025« izvedli v so-organizaciji z DU Jezersko, kjer smo v preteklosti že gostovali. Predviden je termin v začetku septembra. Uvodni pogovori so že stekli.

* V spomladanskih in poletnih mesecih, se bodo naši člani udeležili letovanja v Hotelu Delfin v Izoli, ki je še vedno naša primarna destinacija. Organizirani bodo tudi dnevni in več dnevni izleti.
* Podelitev priznanj PZDU in ZDUS za leto 2025 ne bo več izvedlo kot običajno v mesecu decembru, temveč na občnih zborih v društvih upokojencev neposredno. Takšen je bil zadnji sprejeti sklep upravnega odbora. Razlog je starost in težave z gibanjem posameznikov. Prejemnikov priznanj za leto 2024 iz PZDU je bilo 70 in 9 ZDUS.
* Program dela PZDU za leto 2025 se bo odvijal v terminih in po programih komisij, ki so že začele z delom. Razpisi so bili že objavljeni, termini in izvajalci pa že določeni. Najboljši se bodo udeležili državnih športnih iger. Vse objave so tudi že na naši spletni strani priloge tega poročila.

 Glede na družbeno ekonomske razmere je poleg že ustaljenih dejavnosti kot ena izmed pomembnejših nalog, tako kot do sedaj, spremljanje nastajajoče zakonodaje s socialnega področja in politika pokojnin ter njihovo usklajevanje. Zato se bomo z organi ZDUS, skladno z vsebinskim načrtom dela ZDUS za leto 2025, še naprej aktivno prizadevali za izboljšanje gmotnega in tudi družbenega položaja upokojencev. V ta namen se bomo dejavno vključevali v aktivnosti ZDUS in ga pri tem podpirali.

PZDU bo še naprej sodelovala in podpirala delovanje projekta »Starejši za starejše«. Cilj tega je, da se za njegovo izvajanje pridobi čim več novih DU iz območja Gorenjske in nudi pomoč tistim, ki jo želijo in so jo potrebni.

Finančni plan je prilagojen načrtovanim aktivnostim, pri čemer kot glavni vir financiranja programa dela zagotovo predstavljajo članarine naših članic in sredstva iz naslova razpisov ZDUS za sofinanciranje programov športa, rekreacije in kulture in delovanja zveze. V letu 2025 računamo tudi na več sredstev iz naslova delovanja ZDUS.

**Delo organov in komisij PZDU:**

* Vodstvo PZDU se bo srečevalo predvidoma mesečno, oziroma po potrebi kot razširjeni kolegij predsednika.
* Upravni odbor PZDU se bo sestal po potrebi, kjer se bo sproti obravnavala problematika PZDU in DU ter se prenašala na ZDUS in obratno. Če se ne bo mogoče sestajati v živo ali zaradi časovnih omejitev, bomo odločitve sprejemali na korespondenčnih sejah.
* PZDU bo z DU v letu 2025, tako kot do sedaj, v celoti delovala preko računalniškega sistem in preko spletne strani zveze, ki se bo sproti osveževala. Z obveščanje članov o izvajanju programa dela bomo nadaljevali.
* Programi dela komisij v okviru PZDU Gorenjske so sestavni del tega programa.
* Nadzorni odbor PZDU bo v okviru svojih pristojnosti spremljal delo organov PZDU.
* Častno razsodišče se bo sestalo in delovalo, če bodo za to nastali pogoji ali potrebe.
* Pisarna PZDU bo v letu 2025 predvidoma delovala vsako 1. sredo med 9. in 12. uro, oziroma po potrebi, razen v poletnem času. Delo se bo prilagajalo izvajanju programov in drugim potrebnim aktivnostim.
* Finančni plan za leto 2025 PZDU Gorenjske je sestavni del tega programa v nadaljevanju.

 Za organizacijo srečanj in tekem smo prejeli naslednje prijave:

DISCIPLINA ORGANIZATOR TERMINI

ŠAH DU JESENICE 19. 2.2025

SMUČANJE DU ŽELEZNIKI 20.2.2025

STRELJANJE DU ŠKOFJA LOKA 20.3.2025

NAMIZNI TENIS DU BOHINJSKA BISTRICA 28.3.2025

BOWLING DU BEGUNJE 14.4.2025

PIKADO DU ŠKOFJA LOKA 17.4.2025

KEGLJANJE DU KRANJ 14.5.2025

KEGLJANJE NA VRVICI DU DOVJE MOJSTRANA 22.5.2025

SREČANJE POHODNIKOV DU KOMENDA 30.5.2025

BALINANJE M+Ž DU ŠENČUR 2. IN 3. 6.2025

TENIS DU KAMNIK 4.6.2025

PRSTOMET DU KRANJ 10.6.2025

ŠTRBUNK DU NAKLO 18.6.2025

SREČANJE KOLESARJEV DU NAKLO 25.6.2025

PLAVANJE ?

Za vse informacije sem vam na voljo na tel. številki 051 33 11 95 - VEGER IVO.

**PROGRAM KULTURE IN TEHNIČNE KULTURE ZA LETO 2025**

Komisija za kulturo in tehnično kulturo, v letu 2025 načrtuje naslednje osrednje dogodke:

**- 22. April, Jesenice, S**rečanje gorenjskih pevskih zborov, Gorenjski upokojenci pojejo, **DU Jesenice**

**- 3-5. OKTOBER,** **Mengeš**, Regijska razstava ročnih del, v so-organizaciji **DU MENGEŠ**

- **11. OKTOBER**, **CERKLJE**, srečanje Gorenjskih literatov, v so-organizaciji **DU CERKLJE**

Razpise za sodelovanje bomo objavili pravočasno. Objavljeni bodo tudi na naši spletni strani <https://www.pzdugorenjske.si/>. Veseli bomo vašega sodelovanja.

Prav tako se že usklajujemo za izvedbo **SREČANJE GORENJSKIH UPOKOJENCEV 2025,** ki naj bi bilo začetek septembra, na **JEZERSKEM,** v so-organizaciji **DU Jezersko.**